ഡിജിറ്റല് വിദ്യാഭ്യാസം ആദിവാസി മേഖലയിലെ എല്ലാ കുട്ടികള്ക്കും പഠനോപകരണങ്ങള് സൗജന്യമായി ലഭ്യമാക്കുമെന്ന് മന്ത്രി ശിവന്കുട്ടി Begin typing your search... X സംസ്ഥാനത്തെ ആദിവാസി മേഖലയില് എല്ലാ കുട്ടികള്ക്കും സൗജന്യമായി ഡിജിറ്റല് പഠനോപകരണങ്ങള് ലഭ്യമാക്കുമെന്ന് പൊതു വിദ്യാഭ്യാസ വകുപ്പ് മന്ത്രി വി ശിവന്കുട്ടി. തിരുവനന്തപുരം പുരവിമല ഗവണ്മെന്റ് ട്രൈബല് എല്പി സ്കൂളില് കെ യു ഐ ടി എസ് യുവിന്റെ ജ്യോതിര്ഗമയ പദ്ധതിയുടെ സംസ്ഥാനതല ഉദ്ഘാടനം നിര്വഹിച്ച് സംസാരിക്കവെയാണ് ശിവന്കുട്ടി ഇക്കാര്യം വ്യക്തമാക്കിയത്. ഡിജിറ്റല് പഠനോപകരണങ്ങളില് ലാപ്ടോപ്പുകള്ക്കാണ് മുന്ഗണന നല്കുക. എല്ലാ ആദിവാസി ഊരുകളിലും ഇന്റര്നെറ്റ് സൗകര്യം ലഭ്യമാക്കാനുള്ള പരിശ്രമത്തിലാണെന്നും മന്ത്രി വ്യക്തമാക്കി. ജൂണിലെ കണക്കെടുപ്പില് ഈ മേഖലയില് 43,000 പേര്ക്കാണ് ഓണ്ലൈന് ക്ലാസ് പഠന സൗകര്യം ഇല്ലാത്തത്. ഇതില് കുറെ പേര്ക്ക് ഇതിനകം ഡിജിറ്റല് പഠനോപകരണങ്ങള് ലഭ്യമാക്കി കഴിഞ്ഞു. രണ്ടാംഘട്ട കണക്കെടുപ്പ് ഈ മാസം തന്നെ പൂര്ത്തിയാക്കും. ആദ്യം 10, 12 ക്ലാസുകളിലെ കുട്ടികള്ക്കും പിന്നീട് മറ്റു ക്ളാസുകളിലെ കുട്ടികള്ക്കും ആണ് ഉപകരണങ്ങള് ലഭ്യമാക്കുക. ജനങ്ങളുടെ ആവശ്യം കണ്ടറിഞ്ഞ് പ്രവര്ത്തിക്കുക എന്ന കര്ത്തവ്യമാണ് സര്ക്കാര് പൊതുജന പങ്കാളിത്തത്തോടെ നിറവേറ്റുന്നതെന്നും മന്ത്രി ശിവന്കുട്ടി പറഞ്ഞു. എല്ലാ വിദ്യാര്ഥികള്ക്കും ഡിജിറ്റല് പഠനോപകരണങ്ങള് ഉറപ്പുവരുത്തുമെന്നും മന്ത്രി പറഞ്ഞു. പുരവിമല ഗവണ്മെന്റ് ട്രൈബല് എല്പി സ്കൂളിലെ വിദ്യാര്ത്ഥികളായ 16 പേര്ക്കും ഓണ്ലൈന് ക്ളാസുകള്ക്കായി ഡിജിറ്റല് പഠനോപകരണങ്ങള് ലഭ്യമാക്കി. പുരവിമലയില് കെ യു ഐ ടി എസ് യുവിന്റെ നേതൃത്വത്തില് 2000 പുസ്തകങ്ങള് ഉള്ക്കൊള്ളുന്ന മികച്ച ലൈബ്രറി സജ്ജീകരിക്കുന്നുണ്ട്. മത്സരപരീക്ഷകള്ക്കും പിഎസ്സി പരീക്ഷകള്ക്കും ആവശ്യമായ പരിശീലനം ഈ മേഖലയിലെ യുവാക്കള്ക്കു നല്കുമെന്നും വി ശിവന്കുട്ടി കൂട്ടിച്ചേര്ത്തു. TAGS: Popular X TAGS: